Musanze:Abanyamuryango ba FPR bagera muri 30 beguriye amajwi Paul Kagame, maze atorwa 100% – Izuba Rirashe\nMusanze:Abanyamuryango ba FPR bagera muri 30 beguriye amajwi Paul Kagame, maze atorwa 100%\n04/06/2017 8:58 pm By Régis Umurengezi Leave a Comment\nAbanyamuryango ba FPR Inkotanyi 597 bo mu mirenge 15 y’Akarere ka Musanze bahuriye mu nteko rusange idasanzwe maze batora 100% Paul Kagame usanzwe uyobora u Rwanda ngo azabahagararire mu matora y’Umukuru w’Igihugu azaba muri Kanama uyu mwaka.\nPaul Kagame yatowe 100% n’abanyamuryango ba RPF mu Karere ka Musanze ngo azabahagararire mu matora y’umukuru w’Igihugu azaba muri Kanama 2017\nNi amatora yabereye mu Mujyi wa Musanze kuri iki Cyumweru tariki ya 4 Kamena 2017.\nUrugendo rwo gushaka umukandida uzahagararira RPF Inkotanyi rwatangiriye ku rwego rw’umudugudu aho abibumbiye muri uwo muryango bagiye bitoramo abagomba kubahagararira mu nzego zisumbuyeho zirimo Akagari n’Umurenge.\nKuri iki Cyumweru ahabereye amatora ku rwego rw’Akarere ka Musanze, hagaragaye abakandida bagera muri 30 barimo abatowe n’abanyamuryango ba RPF kuva ku rwego rw’umudugudu kugera ku murenge n’abandi 15 biyimamazaga ku giti cyabo.\nAbahatanaga bose amajwi yabo bayeguriye Kagame\nMu gihe inteko ihagarariye amatora yatangaga umwanya ku bari biyamamarije guhagararira umuryango RPF Inkotanyi ku rwego rw’Akarere ka Musanze mu matora y’Umukuru w’Igihugu kugira ngo batangaze imigabo n’imigambi yabo, bahurije ku kuvuga ko bo ubwabo badakwiye kwiyamamaza ahubwo amajwi yabo bayegurira ku mugaragaro Paul Kagame usanzwe ari Umuyobozi wa RPF kubera ibyiza amaze kugeza ku Banyarwanda n’akarere kabo by’umwihariko.\nSahankuye Alexandre, umwe mu banyamurwango ba RPF wiyamamazaga ku giti cye, yagize ati “Nk’uko nabigaragaje ubwo nifuzaga ko itegeko nshinga rihinduka, umukandida ukwiye kuyobora uru Rwanda ni Paul Kagame, nubwo nari niyamamaje amajwi yose mwari kumpa muyampere Nyakubahwa Paul Kagame.”\nUretse Sahankuye n’abandi bose baje bavuga inyuma ye baje bashimangira ibigwi bya Paul Kagame bahuzaga n’iterambere bemeza ko rimaze kugera mu Karere ka Musanze kubera we ririmo kuba umujwi w’ako karere ubarirwa mu mijyi yungirije Kigali maze birangira bose bamweguriye amajwi yabo bityo atorwa n’abanyamuryango ba RPF 597 bose bagomba gutora.\nButunge Pascal, Komiseri muri RPF ushinzwe imibereho myiza y’abaturage mu Ntara y’Amajyaruguru yavuze ko gutora Paul Kagame biri mu murongo abanyamuryango ba RPF Inkotanyi biyemeje kunderaho wo gusigasira ibyo bamaze kugezwaho nawe bakaba ngo bakimukeneye mu hazaza habo.\nBamwe mu banyamuryango ba RPF Inkotanyi bitabiriye amatora ku rwego rw’Akarere ka Musanze